Diari Oficial de la Generalitat Valenciana


Sumari del DOGV 6050, del 06-07-2009 (2009/7546)

Aprovació definitiva del pla parcial, programa d'actuació integrada i projecte d'urbanització de sòl urbà residencial denominat la Fonteta.
-------------------------------------------------------------------------------------------------------------------------------------------

### Dades del document

Número de DOGV
:   6050

Data del DOGV
:   06-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7546


Data del document
:   12-06-2009

Organisme emissor
:   Ajuntament de Bolbaite

Tipus de document
:   Anunci

Anàlisi jurídica

 Descriptors 

:   * Bolbaite
    * administració local
    * pla d'urbanisme

Aprovació definitiva del pla parcial, programa d'actuació integrada i projecte d'urbanització de sòl urbà residencial denominat la Fonteta. [2009/7546]  
El Ple de l'Ajuntament en la sessió ordinària celebrada el dia 21 de maig de 2009, a la qual van assistir la totalitat dels seus membres de dret, va adoptar, entre altres, l'Acord el literal de la qual és el següent:  
1. Aprovar de forma definitiva, d'acord amb el que preveu la Llei 16/2005, de 31 de desembre, de la Generalitat Valenciana, Llei Urbanística Valenciana (LUV) i el Reglament d'Ordenació i Gestió Territorial i Urbanística (ROGTU), l'alternativa tècnica de programa d'actuació integrada de sòl urbà residencial denominat la Fonteta de les Normes Subsidiàries de Bolbaite, promoguda per l'Ajuntament de Bolbaite, per gestió directa.  
1.1. Estimar o desestimar, les al·legacions formulades, tant en la primera exposició al públic com en esta segona exposició, de conformitat amb els informes emesos pel tècnic redactor dels projectes i que formen part de l'expedient.   
2. Aprovar definitivament els projectes objecte de nova informació pública. Està integrada pels següents projectes modificats: memòria del programa d'actuació integrada, projecte d'urbanització (art.134 i concordants).  
3. Aprovar el pla parcial conforme al document exposat al public en el Ple de data 23 de setembre de 2008, publicats en el Diari Oficial de la Comunitat Valenciana número 5878, de data 24 d'octubre de 2008.   
3.1. Procedir a publicar les ordenances en el Butlletí Oficial de la Província de València, als efectes previstos en la legislació en curs.  
4. Sol·licitar del Registre de la Propietat d'Enguera, el certificat de domini i càrregues, així com una nota marginal d'inici d'expedient reparcelatori de les finques que consten en el projecte de reparcel·lació, una vegada depurades les dades amb la informació de les al·legacions.  
5. Acordar l'exempció de presentar els avals que garantisquen el cobrament de les quotes urbanístiques, i que preveu la legislació urbanística actual (art. 167 de la LUV i 383-384 del ROGTU), per a minimitzar en la mesura que es puga els gastos als interessats.   
6. Procedir a la publicació del present acord en el Diari Oficial de la Comunitat Valenciana i Butlletí Oficial de la Província de València, i a la notificació a tots els interessats, amb les audiències de recursos que estiguen previstos en la legislació aplicable al cas que ens ocupa.   
El que es fa públic en compliment del que disposa la Llei 16/2005, de 31 de desembre, de la Generalitat Valenciana, Llei Urbanística Valenciana (LUV) i el ROGTU, i es fa constar que contra el present acord, que posa fi a la via administrativa, els interessats podran interposar, en el termini d'un mes, recurs potestatiu de reposició o recurs contenciós administratiu, en el termini de dos mesos, comptadors des de l'endemà de la publicació o notificació d'este acord, de conformitat amb el que establixen els articles 48, 109 i 110.3 de la Llei 30/1992, de 26 de novembre, sense perjuí que els interessats puguen exercitar qualsevol altre recurs que estimen per convenient en defensa dels seus interessos.   
Bolbaite, 12de juny de 2009.- L'alcaldessa presidenta: Práxedes Polop Argente.